  Майя Бывальцева Туэ Удмуртиын кӧс куазь сэрен ыштонъёс адӟем гурт возёсъёс федерал коньдэтысь ватсаса 606 миллион 700 сюрс манет басьтозы. Со сяна, улосвыл коньдэт 30 миллион 30 сюрс 300 манет ватсалоз. Со сярысь элькун тӧролэн но кивалтэтлэн пресс-службазы ивортӥз. 14-тӥ толсурысен элькунысь возёсъёс йӧло выжыысь сюро таза пудолы сиён басьтыны субсидиослы куриськон сётыны быгато. Со понна федерал коньдэтысь 377 миллион 500 сюрс манет висъямын. Кӧс куазь сэрен Удмуртиысь тросэз гурт возёсъёс толлы тырмымон сиён ӧз дасялэ. Ватсаса юрттэтэз 300 пала возёсъёс басьтыны быгато. Соослы уже кутэм коньдонзылэсь 50 процентозь люкетсэ берыктозы. Кун юрттэтлэн вань ӧръёсызъя элькунысь гурт возёсъёслы 2,8 миллиард манет субсидиос туннэлы сётэмын, 2020-тӥ арын 2,2 миллиард манет вал. Оглом 2021-тӥ арлы йылпумъянъёсъя агропром огъетэз азинтонлы, гурт интывылъёсты котыр ласянь азинтонъя кун программаез лыдэ басьтыса, 3,8 миллиард манет висъямын луоз. Сомында юрттэт ноку но ӧй на вал Ольга Абрамова, Удмуртиысь кивалтэтлэн тӧрезлэн воштӥсезТодэ вайытом, Тодэ вайытом, пӧсь но кӧс куазен сэрен элькунын 207 сюрс тонналы ӧжытгес ю тысь жильдӥзы. Тегъёс: Ижкар Удмуртия гуртвозёс коньдон ОльгаАбрамова  